Romain Puértolas

**Roman Puértolas** (nascite le 21 de decembre 1975 in Montpellier, Francia) es un autor francese. Ille es le plus cognoscite pro su novella best-seller "Le viage extraordinari del fakir qui esseva capturate in un armario de Ikea" (2013) e "Le parve puera qui glutiva un nube si grande como le Turre Eiffel" (2015). Le secunde libro habeva vendite 100.000 exemplares in Francia in augusto 2014 e esseva alora traducite in 36 linguas pro devenir un best-seller international.

## Biographia
Romain Puértolas es le sol infante de un colonello del armea espaniol (su patre) e un administrator del armea francese (su matre). Ille esseva controlator in le aeroporto in Madrid, Espania. Ille deveniva officiero del policia e guarda de frontiera in Francia in le etate de 33 annos. In le policia ille deveniva un specialista de examinar fraude de documentos de retes de immigration illegal in Francia. Post le successo con su prime libro ille quitava le policia in decembre 2014 pro laborar como autor.

In 2010 Romain Puértolas maritava Patricia Sierra Gutierrez, pediatrico espaniol de Andalucia. Ille ha duo infantes, Leo Puértolas e Eva Puértolas.

## Libros
Le libro début de Romain Puértolas, esseva "Le die ubi Shakespeare inventava le moonwalk" (francese: *Le jour où Shakespeare a inventé le moonwalk*) in 2012.

Le successo decisive occurreva con "Le viage extraordinari del fakir qui esseva capturate in un armario de Ikea" (francese: *L'extraordinaire voyage du fakir qui était resté coincé dans une armoire Ikéa*), que appareva le 21 de augusto 2013 al casa editorial Le Dilletante in Paris, Francia. Illo esseva publicate in anglese in augusto 2014. "Le parve puera qui glutiva un nube si grande como le Turre Eiffel" (francese: *La Petite Fille qui avait avalé un nuage grand comme la Tour Eiffel*) es su tertie libro. Illo esseva publicate in Francia le 7 de januario 2015 per Le Dilletante in Paris.

Le intriga de "Le viage extraordinari del fakir qui esseva capturate in un armario de Ikea": Le fakir indian Ajatashatru Lavash Patel ha un scopo: Ille vole visitar Ikea. In Ikea il ha un lecto de clavos a disconto, e le fakir ha volate distantemente pro iste lecto de clavos. Usque a Paris. Ille apporta un nota de banca de 100 euros, fixate in un banda elastic, assi que ille pote reusar lo. Ahatashatru Lavash Patel de facto es un persona, qui ha apprendite fraudar se per le vita. Ma in le cafeteria de Ikea ille incontra qualcosa que ille senti genuin: un femina del nomine Marie. Quando le fakir decide pernoctar in le grande magazin, isto deveni le initio de un longe viage prodigiose - celate in un armario de Ikea.

"Le parve puera qui glutiva un nube si grande como le Turre Eiffel": Le intriga de Providence Dupois es postero in Paris e sin ambitiones plus grande in le vita que ameliorar le recepta de mayonnaise de su patre. Durante vacantias in Marocco illa incontra un parve puera, qui es seriosemente malade de un maladia del pulmones. Le puera evelia in illa un ben celate instincto materne, e illa decide adoptar le puera, assi que illa pote venir a Francia pro esser tractate. Quando le adoption es approbate, e illa debe apportar le puera, un nube islandese de cinere face cessar tote traffico aeree. In vice illa obtene assistentia de un mysteriose ordine tibetan de monachos que la da un elixir magic e la insenia volar. E illa vola - portate per le poter forte del amor - pro apportar le puera.

## Ligamines externe
* Le sito del autor: http://www.romainpuertolas.com/